नई दिल्लीः भारतीय रिजर्व बैंक (आरबीआई) के गवर्नर उर्जित पटेल 19 नवंबर को बोर्ड की अगली बैठक में इस्तीफा दे सकते हैं। ऑनलाइन वित्तीय प्रकाशन ‘मनीलाइफ’ ने सूत्रों के हवाले से कहा है कि यदि सरकार और आरबीआई के बीच टकराव और बढ़ा तो उर्जित बोर्ड की अगली बैठक में इस्तीफा दे सकते हैं। उर्जित और सरकार के बीच संघर्ष से उनके स्वास्थ्य पर बुरा प्रभाव पड़ा है। आरबीआई गवर्नर ने संघर्ष के काफी प्रयास किए हैं।